标题：宗源翰
宗源翰墓志铭
清故通奉大夫赏戴花翎二品衔浙江候补道署温处兵备道宗公墓志铭 谈廷献
通奉公姓宗氏，讳源翰，字湘文，宋代远祖忠简公泽， 后人自南阳迁四川宜宾（此处谈氏误解，我族维扬系自称南阳宗并非直出南阳），逮明有督学江南侍御史敦一（宗敦一系宜宾分支名宦，当为维扬支系儒业所出）之子姓，著籍上元，稍微矣，崇殖于通奉公，时危康济，载绩临民，以监史终于浙水一隅，位不副德，而表见已焯然颂声不啻口出，公特出英才，幼两锋异，少即读有用书，文实岸然，不沾沾于章句，师友推敬，粤寇方起，居恒叱昔，默思自奋，出为诸侯上宾，通知时事，才识甲千人，持#（复）守正，处为出基矣，嘉善金按察安清，方筹大江军糈，道义交契，公佐佑巨细，不以劳苦辞，时时有所匡勖，比按察中蜚语被逮，漕督使者钩稽恐曷，群僚匿影，公独诣来使抗辩，文薄出入，要领俱在，使无以难，按察事徐解，乃撰海陵义友记以识怀干，闻风者欢慕，公一笑置之，同治以来，物望所归，将帅倾心，至有交章徵引，惟恐不赴，公已积膺伪剡，阶知府，乃谢群公之官浙江，于是亲民民亲，二十余年，威惠皆在人口，权守衢州，敦礼崇贤，曾益孔庙田，请复赵清献祠裔，移湖州，书院府志，考究文物，浚碧浪湖，水利聿兴，移嘉兴，景仰先哲，平陆清献祠田八年之讼，补官严州，瘠郡，客作皆温台穷之民，蜂午攻剽，公犹不忍遽摄以威，廉主名，喻利害，散归者六千人，再三移任，先后莅严五载，呕煦山民若父子，穿渠灌田，引东西湖以泄新安江之奔怒，既剂旱潦，疾疫亦不作，方春时和，简从行田，柳旗掩映，下车与力穑父老相慰勉，儿童忭笑于旁，忘其为长官，治课第一，乃从宁波据要负三面海，通商交涉，豪猾戈鲲化，影附英吉利领事，主文，积奸利，病民，公杜干渴，乃布流言，啮螫当轴，公屹不动，牍上督抚南北洋大臣，戈愕孥不敢抗，挈孥浮海去，西人目目为逐客，初，长兴有防勇杀人，郡守阅实未竟，徙官，凶人何云锦恃营将援庇，卸染游氓组织成狱，于是冤达刑部，下疆臣抚部蓄疑，檄原献官自宁波至，戒以刑求，公治狱古风钩距之智如见，至是坐堂皇，连数书夜宛转诘难，凶人辞穷始大呼曰，杀人者我也，堂下欢动若雷，老吏归来，声喑数日，亦劳矣，顾抚部尚歉公，得总藩任公调护之，方事掎摭，公毅然不挠，故于戈鲲化仍以去就争也，历官五郡，三举卓异，人有三异太守之目，已徙道班暑杭嘉湖分巡，光绪甲午，日本事起，海上震惊，廖巡抚寿丰倚公守圉，奉温处兵备道之檄，公积劳发白，稍稍衰矣，殚厥智略，慎固应变，持廉养正，不可以私干，教养就理如故，僵隅小定，体貌日瘁，移疾则辄不报，其间擒盗渠伏法者十余人，又以枫林教堂徐定鳌，耸领事，挟总理衙门，抗有司，槛之不服，释槛尤放言，公夙志坚定，视官如敝屣，始终以诚动巡抚，争之总署，徙教堂，舍宇还徐氏宗人矣，治温处三年，疴恙日笃，得清受代，未谢事，竟卒于官（与得福公、承烈公一般均死任上），光绪二十三年七月，年六十四告终，公用世矣，而未竟其用，少壮澄清之志，未试于军旅，中年以来，与子若婿间居坐论，纵横史事，偻指安危，时或大呼净童仆，临民岁月所至，威惠并施，纪实有不尽足以矜式方来，文学闳深有本末，究精地理，上会点馆浙江与图，公经营之，遗著有颐情馆集，金石书画题跋，缉名贤碑传录，已刻者为闻过集十二卷，右文掌录一卷，元配汤夫人，子舜年，光绪十四年举人，郎中衔内阁中书，孙惟恭，次年葬公于虞山北麓玉蟹泉下毛家地，舜年以献三十年来，于公雅故，之杭州，以志墓之文请，公婿无锡秦部郎宝岷撰状密票要删如右，乃为铭曰，贞干在岩，修鳞在水，乔松游龙，我思君子，君子世出，曰宗大夫，性成学成，旷古同符，兵革之运，韫奇勿闭，民物之故，缠绵匈次，知或不知，愿为其难，获上徐徐，获下胥安，朝廷之官，不疚不惕，令则有禁，无懈作息，五马锓寻，分巡式寮，昔者结友，同此久要，耿耿心精，病于恒用，郁郁佳城，循吏碑颂。
诰授通奉大夫赏戴花翎二品衔署浙江温处兵备道上元宗公行状
秦宝珉（仿南宋宗泽女婿金华知府余皋作忠简公行状--无锡秦氏宝珉为宗源翰婿当时在杭州）
公姓宗氏，讳源瀚，字湘文，其先为四川宜宾县人，系出南阳宋忠简公讳泽，明季有讳敦一者，以侍御督学江南，遂占籍上元，督学后子姓微矣，既崇既殖，克昌于公，曾祖讳炳堂，祖讳润，考讳学梁，封赠如公官，昆弟五人，公叔子也，幼神锋疑立，出就外传读，奇颖，师尝入后堂，出闻声叽呕，从屏隙窥，则一童子执卷南面坐，手指口画，诸童圜听憨笑，审之公也，命为文，援毫立就，乃谓然曰，吾闻其先有隐德，此子殆不可量也，寻应试，取悄生，而粤匪难作矣，公固落落有大志，遭时多故，益忾然思奋于功名，入议徵令都君幕。判牍无害，见者惊为老吏，精于文法，天性然也，自是常为诸侯上宾，岁辛酉金按察安清筹馕给大江南北军，延公佐之，月数十万，或构蜚语上闻，事下漕督按验，遣使者将吏卒百余人建治之，露刃恐曷，叟索无所得，刑其奴，忌者且#（日共言）言将归狱于公，时僚友皆窜伏，按察亦敕公勿面，公独攘袂庭叱使者曰，监司大官，安有罪状未名而劫持楚辱，汝曹匈匈胡为者，吾虽不司出纳，然知要领者莫吾若，请物揭而书之，不具，罪未晚，使者气夺，或见公发言琅琅，咸汗缩虑蹈不测，而公从容句校成籍，事竟由此曰，按察为作海陵义友记以传公也，当咸丰同治间，东南用兵驿骚，公久赞储胥，至是乔勤恪公都转输尤，倾心倚公，富将军明阿治军江北，亦辟典章奏，会勤恪擢皖抚，疏调六人，意注公，其一杨某，细人也，故辩给而阴为奸，公徘徊不遽赴，勤恪屡书趣公曰，吾虚雄职迟君，勿使为魏其侯望武安君也，富将军固疏止公，旨并可之，二公争之亟，公是时，已积阶至知府，年三十一矣，乃请之官浙江曰，吾为二公解围，论者谓勤恪于公有国土之知，苟委蛇其间，且锓，腾踔，而顾舍彼去此，或亦有说欤，不知薰莸不同器，此乃公所以国士报之也，其不屑枉道求合，凡此类也，公莅浙二十余年，其为知府也，尝摄#（衢），摄湖，摄禾，后历守严宁，任久而施泽尤厚，上官最其循良，举卓异者三而官不迁，公假中牟故事，戏玩三异太守印以自赞也，然公之治，固不以五日京兆异，摄衢则碑孔庙祭田，复赵清献祠裔，掩骼万余，摄湖则浚碧浪湖娄港，禁火葬，并育婴，广书院，修府志，犁然焕然，期月已可，其治禾放此，而尤以判陆清献祠产事著称，盖讼八年矣，严为浙瘠壤，郡治居辄不详，相诫僦民舍，公下车，疏城隍毅然居之，人为公危，卒无恙，郡土客错处，而客皆温台人，以伐薪造纸，垦土受顾，粮莠虫午，白书攻剽，往岁有篝火郡中者，至是尚一昔数惊，公#（产）得乡长主客民者，喻以利害，乡长悟，归散其乡数百人，而从之散者六千人也，自此包鼓不鸣者终公之任，初，岁屡不登，严邑万山中，俯瞰新安江，春夏雨后飞泉，百道奔壑，城庳坏，不浸者三版，故有东西湖以资畜泄，中为城河亦湮，田亦恶，山泽之气不通，水旱疾疫于焉大作，公发卒穿渠广袤凡百数十亩，团以之溉者无算矣方春劝农，笋行从一奴，巡郊野山川之美，春旗杨柳，映带若画，叱犊与布毂声相答也，见三老力田者辄慰劳羊酒，询以播种树艺，米盐琐屑，xuxu（女句，女句，）笑语，几忘其为贤使君也，又于其间，务蚕桑，缮楼橹，社仓义塾，以次贯行，民和年丰，治平为浙中第一，上官贤其才，徙治宁波，而公之治严传海，商贾走集互市，来豪猾间作，戈鲲化者，为英领事治文书，谲觚锋出，奸利出积，官莫敢迕，谒公，严绝之，戈度无可奈，作飞书肆谣诼，富人某，约公输财而阴悔，戈又sou（口族）之走都中，贵人螫其事，而某抚军方以长兴狱过公，浮言胥动，令多格，公怒曰，事不可为矣，吾能为木偶人耶，牍南北洋大臣督抚言其状，请去戈，不则去官，戈xiong （言炯）知惊曰，此公何咄咄逼人，吾不可恋此，秉夜挈妻子浮海去，江督侯官沈文肃公览牍击节曰，好风骨能如是乎，然颇有诧为多事者矣，年余，领事饮公酒，出一小象，公谁何，领事笑曰，公不识耶，逐客耳，久为美利坚人矣，倘许其归乎，公笑不答，时郡中震栗，令行流水，首#（办）辨志文会，分六斋以振朴学，他治如严而恢张之，甲申筹法防，抚军刘公秉璋器公，军事一以委之，公亦锐自任，菟兵缮械，沈舟#（建）口，规战守甚设，乙酉春，警报押至，公益激厉意气，人思效命，元宵方会宾僚，忽巨霆震天，盖敌秉烟月遥冥之际，遽以铁舰阑入，为我军所击伤也，事未定，而公以忧去，抚军疏请夺情，公#（揣）义固争，款议亦旋定，当事者且膺懋赏，公则事平身退，曾不尸赫赫之名，然公一知府名耳，非有阃寄专责，而提道将领坐镇岩浆相望也，顾必恃公为长城，何耶，呜呼，此可以知之矣，长兴狱者，公住湖州事也，防勇何云锦盗杀人，狱具，营将虑得罪，赂某抚军亲信，执游民锻炼代之，公力争，不听，事主以枉法讼刑部，覆按，何恃援诋谰，言官劾之再，抚军疑公为，乃檄宁波召公，至则命毋刑求，监以亲信，条其问答，公钩距诘难者数书夜，何辞穷，乃大呼曰，杀人者我也，时堂上下观者数百人，皆抚掌欢呶，司道亦同声欢曰，老吏，老吏，而公归，喑不能言者数日，公故勤听断，善亭疑法，尝曰，吾以汉学治讼牒，爬罗剔抉，物无遁情，其用心良苦，而精气半耗此矣，是狱也，抚军终歉公，将中伤之，布政任公道熔持不可，乃已，溯莅宁之始，yihe（齿奇，齿乞）百端，而公不挠不逃，卒不为动，自非疆力，罕有不败，甲午日本事起，浙抚廖公寿丰闻公守甬名，檄视军海上，以瓯圉未固，又檄摄温处道，先是公服阕，转分巡，摄杭道，而会典馆方徵郡国图，抚军以浙图属公，单精之载，图成而发白矣，然闻警义不辞，慷慨就道，经画如甬，而军需人才俱竭，艰苦百倍之，款议成，始一意治内，温既偏，寡积聚，而隙栝苍之材，排海而北上，写江淮，岁千万章，实绾于温，山县多植茶，填崖弥谷，输海内外者，岁巨万，有司徵敛急，民敖敖惧*（厂昌犬）覆，公逆其烦苛者而摧廓之，所取咸有省，积劳大苏，郡徐氏，族居枫林，定鳌者，教民也，强胥宗人宇为礼堂，宗人聚而号，公下符监定鏊曰，徙礼堂乃释，领事数请不应，腾危言荧公使，译署用公使言，电抚军曰，宗道毋为国累，公知其出必为患，姑令受约束而去，定鳌出遽大言曰，朝廷莫吾罪，官何能为，不徙，且益横，公曰，枫民悍，昔恃吾不遽逞，今则祸不远，麾骑挟之归，电抚军曰，畏民以殃民，毋宁为民而得罪，某在此，必不容虎儿出柙矣，请斥某以谢领事，抚军色动，为争之泽署，卒今他徙，始已，公莅温三年，貌日瘠，屡移病不报，然且焦神竭能，擒盗渠十余斩之，奸宄跳匿，以养以教，粲乎隐隐，邦人士贺于室，忭于衢，而公疾不于为矣，以光绪二十三年七月乙卯卒于任，得年六十有四，公临才廉，于温，裁公私奇羡以万计，他治亦然，守甬时，某令馈二千金，却之，既馈如初，乃进某自责曰，木腐则虫生，吾殆有移行与，不然，何遽以不肖待吾也，不反金，吾且自劾，某愧谢久之，然公长者终不言，其家人私言之，综公居官，不以上之喜怒为猗违，持义之坚，虽贲育不能夺，其驭下，面折不容人过，而无城府，与百姓语，温温如家人，以是所至有声，去而民益思也，上之贤者，以功名高，争引重，亦颇有惮其峭直，阳称道而阴忌之者，故名在禁中而不擢，假兵备者再而不真，然即其所施者观之，固已远矣，公内行粹美，事亲以肫，处昆弟以友，抚孤侄如子，交友接物，则恳乎其至也，自御甚约，无姬妾之奉，服食之嗜，治家严肃，有万石君风，燕闲之际，颇喜与儿婿辈纵谈古今，商榷成败，沛然若江河之决，或意所可否，往往击案叱咤，不知者辄惊曰，是詈谁耶，间亦作谐语，为笑乐也，盖俨而实温，威而不文，卑幼亦畏而亲之，平生不好逸豫，官书无巨细，皆手属草，居忧潜研群籍，细书旁斜，积数巨帖，丁亥秋，河决郑州南北流，各持异议，公取古今治河诸书，深观时变，成筹河论三篇，万数千言，上篇策郑口必合而储料宜豫，中篇言南流必不可复而东省宜有专官，下篇言淮当出海而下河不如监河及灌河三口可用，皆凿凿可施行，相国合肥李公尤欢异之，暇以金石书画自娱，杜门五载，而述作斐然矣，著有颐情馆诗古文词若干卷，金石书画题跋若干卷，皆待校刻，已刻者闻过集十二卷，右文掌录一卷，配汤氏，封夫人，子一，舜年，光绪十四年举人，郎中衔候选内阁中书，女四，长巽宜，适宝珉，举人分部郎中，次恒宜，适武进举人候选知府盛昌颐，三咸宜，适仪徵附生时宝贤，四晋宜，未字，孙一，惟恭，宝珉无似，辱公知之深，一日因论古及身世事甚悉，且怃然曰， 子好为文，吾身后文属子矣，宝珉悚立莫敢答，呜呼，曾几何时，而公墓宿草矣，虽不文，其何敢辞，舜年方辑公年谱，谨著其大者与篇，以念当世之畜道德而能文章者，必有取焉，无锡秦宝珉谨状[1]